**Výzva na predkladanie ponúk**

podľa § 6 a §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**I. NÁZOV, ADRESA A KONTAKTNÉ MIESTO VEREJNÉHO OBSTARÁVATEĽA**

Názov organizácie: **Stredná priemyselná škola elektrotechnická**

Adresa organizácie: **Komenského 44, 040 01 Košice**

IČO: **00161756**

Krajina: **Slovenská republika**

Internetová adresa organizácie: [**http://www.spseke.sk/**](http://www.spseke.sk/)

Kontaktné miesto: **SPŠ elektrotechnická, Komenského 44, 040 01 Košice**

Kontaktná osoba: **Ing. Milan Schvarzbacher, MBA**

Telefón: **+421 55 6332311**

e-mail: **schvarzbacher@spseke.sk**

Ďalšie informácie možno získať na adrese a kontaktnom mieste uvedenom v tomto bode Výzvy na predkladanie ponúk (ďalej len „Výzva“).

**II. OPIS**

Názov zákazky: **Plastové okná SPŠE budova „G“**

Druh zákazky: Stavebná práca

CPV: 45214220-8 Stavebné práce na objektoch stredných škôl

Hlavné miesto dodania: **SPŠ elektrotechnická, Komenského 44, 040 01 Košice**

NUTS kód: **SK042**

**Stručný opis zákazky:**

Predmetom zákazky je dodávka a montáž plastových okien, plastových dverí a doplnkov podľa špecifikácie požadovanej stavebnej práce uvedenej v Prílohe č.2, z dôvodu výmeny starých drevených, netesniacich okien a dverí v SPŠE (budova „G“ severná a južná strana).

**Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.**

Za estetickú ekvivalenciu sa považuje pohľadová ekvivalencia diela/zariadenia/materiálu/výrobku vrátane farebnosti a textúry, dizajnu/tvaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku na miesto jeho určenia, z pohľadu pozorovateľa a používateľa pri prirodzenom osvetlení ako aj pri umelom osvetlení.

 Funkčnú ekvivalentnosť jednotlivých komponentov diela uchádzač preukáže výsledkami certifikovaných meraní a platnými certifikátmi.

 V prípade, že uchádzač ponúka vo svojom riešení ekvivalenty, vypracuje „Zoznam ponúkaných ekvivalentných položiek“ a tento zoznam bude predložený v ponuke uchádzača.

Nacenenie ekvivalentov bude uchádzačom prevedené vo Špecifikácii požadovanej stavebnej práce Príloha č.2.

„Zoznam ponúkaných ekvivalentných položiek“ bude slúžiť na identifikáciu ekvivalentov (ako tzv. „prevodník“ medzi položkami uvedenými vo výkaze výmer a navrhnutými ekvivalentami).

 Verejný obstarávateľ v prípade predloženia ekvivalentného riešenia požaduje predložiť od uchádzača skúšobný protokol alebo osvedčenie vydané orgánom posudzovania zhody vykonávajúcim činnosti posudzovania zhody vrátane kalibrácie, skúšania, osvedčovania a inšpekcie, ktorý je akreditovaný podľa osobitného predpisu, ako dôkaz, že tovar, stavebné práce alebo služby zodpovedajú určenému opisu predmetu zákazky, kritériám na vyhodnotenie ponúk alebo zmluvným podmienkam. Verejný obstarávateľ bude akceptovať skúšobný protokol alebo certifikát vydaný takýmto orgánom so sídlom v inom členskom štáte. Ak uchádzač alebo záujemca objektívne nemá možnosť získať príslušný dokument v určených lehotách, verejný obstarávateľ prijme aj iné dôkazy predložené uchádzačom alebo záujemcom, ako je napríklad technická dokumentácia výrobcu, za predpokladu, že preukazujú, že tovar, stavebné práce alebo služby spĺňajú požiadavky určené verejným obstarávateľom.

Nutná obhliadka na mieste z dôvodu zamerania otvorov okien a dverí a upresnenia murárskych, maliarskych a iných prác uvedených v Prílohe č.2 – Špecifikácia požadovanej stavebnej práce v termíne od **12.12.2019 do 17.12.2019 v čase od 08:00 hod do 12:00 hod.** na základe telefonického dohovoru (viď kontakt verejného obstarávateľa).

**Predpokladaná hodnota zákazky:   55 644,67 EUR bez DPH.**

**Na základe opisu predmetu zákazky uchádzač vypracuje a vo svojej ponuke predloží:**

1. Detailnú cenovú špecifikáciu predmetu zákazky spracovanú podľa Príloh 2, Výzvy na predkladanie ponúk - ocenená špecifikácia stavebných prác.
2. Podrobný časový harmonogram výstavby s najneskorším termínom zhotovenia diela do **12.03.2020.**

**Verejný obstarávateľ ďalej požaduje aby:**

- pracovníci dodávateľa a jeho subdodávateľov oprávnení pohybovať sa na stavenisku predmetu zákazky nosili pracovné odevy čitateľne označené názvom zamestnávateľa.

- dodávateľ zabezpečil ohraničenie pracovného priestoru z dôvodov bezpečnosti a ochrany zdravia. Označenie musí byť jasne viditeľné aj v noci a za zníženej viditeľnosti.

- dodávateľ zabezpečil počas výstavby čistotu priestranstiev dotknutých realizáciou diela.

**Prílohy opisu predmetu zákazky:**

Príloha 2 – Špecifikácia stavebnej práce

**III. PODMIENKY ÚČASTI**

Uchádzač predloží vyplnený „Návrh na plnenie súťažných kritérií“ v zmysle Prílohy č. 1 tejto Výzvy. Pri vypracovaní návrhov na plnenie kritérií bude uchádzač vychádzať zo samotnej Výzvy a z Príloh č. 2, Výzvy.

**Ponuka predložená uchádzačom musí obsahovať tieto doklady:**

* **Vyplnený Návrh uchádzača na plnenie kritérií – príloha č. 1**
* **Podpísanú ocenenú špecifikáciu stavebnej práce – príloha č.2,**
* **Informáciu o subdodávateľoch – príloha č. 3**
* **Návrh Zmluvy o dielo vrátane príloh doplnený uchádzačom - príloha č. 4**
* **kópiu dokladu o oprávnení poskytovať plnenia, ktoré sú predmetom zákazky,**
* **časový harmonogram výstavby.**

**Upozornenie: Všetky časti ponuky musia byť podpísané a opečiatkované uchádzačom.**

**IV. LEHOTA NA PREDLOŽENIE PONUKY**

**Lehota na predkladanie ponúk:**

Dátum: **18.12.2019**

Čas: **12:00 hod.**

Uchádzač predloží ponuku v lehote na predkladanie ponúk, uvedenej v bode III. tejto Výzvy:

* písomnepoštou na hore uvedenú adresu,

 Ponuka, predložená písomne prostredníctvom pošty, musí byť vložená do samostatnej nepriehľadnej obálky, ktorá musí byť uzatvorená, zabezpečená proti neoprávnenému otvoreniu a označená nasledovnými údajmi:

* adresa predkladania ponúk,
* názov a adresa uchádzača,
* označenie: **„Zákazka podľa zákona 343/2015 Z. z. – NEOTVÁRAŤ“**,
* označenie heslom zákazky: „**Plastové okná SPŠE budova „G“**“
* osobne na hore uvedenú adresu.

 Ponuka, predložená písomne prostredníctvom osobného doručenia, musí byť vložená do samostatnej nepriehľadnej obálky, ktorá musí byť uzatvorená, zabezpečená proti neoprávnenému otvoreniu a označená nasledovnými údajmi:

* adresa predkladania ponúk,
* názov a adresa uchádzača,
* označenie: „**Zákazka podľa zákona 343/2015 Z. z. – NEOTVÁRAŤ**“,
* označenie heslom zákazky: „**Plastové okná SPŠE budova „G“**“

**Ponuka musí byť doručená písomne alebo osobne na adresu SPŠ elektrotechnická, Komenského 44, 040 01 Košice.**

**V. KRITÉRIÁ VYHODNOTENIA PONÚK**

**Kritérium na vyhodnotenie ponúk:**

* **najnižšia celková cena za celý predmet zákazky vrátane DPH,**
* **osobná účasť na obhliadke,**
* **dodržanie lehoty na predkladanie ponúk,**
* **dodržanie predloženia požadovaných dokladov v rámci ponuky uchádzača.**

Ak uchádzač nie je platcom DPH upozorní na túto skutočnosť v ponuke. Úspešný uchádzač (poskytovateľ) bude realizovať zákazku na základe zmluvy uzavretej s verejným obstarávateľom. Platobné podmienky sú uvedené v Návrhu Zmluvy o dielo - Príloha č. 4 tejto Výzvy.

Po vyhodnotení predložených ponúk na základe kritéria vyhodnotenia bude uchádzačom odoslané oznámenie o výsledku vyhodnotenia ponúk.

Verejný obstarávateľ si vyhradzuje právo neprijať ponuku úspešného uchádzača, ktorého cenová ponuka bude vyššia ako predpokladaná hodnota zákazky.

**Dôvody na zrušenie použitého postupu zadávania zákazky**

Verejný obstarávateľ môže zrušiť použitý postup zadávania zákazky z nasledovných dôvodov:

- nebude predložená ani jedna ponuka,

- ani jeden uchádzač nesplní podmienky účasti,

- ani jedna z predložených ponúk nebude zodpovedať určeným požiadavkám v tejto Výzve,

- ak sa zmenili okolnosti, za ktorých bolo verejné obstarávanie vyhlásené.

**VI. PODMIENKY TÝKAJÚCE SA ZMLUVY**

Výsledkom verejného obstarávania bude uzavretie Zmluvy o dielo. Verejný obstarávateľ vyzve úspešného uchádzača na uzavretie Zmluvy o dielo. Zmluva o dielo musí byť uzatvorená v súlade s podmienkami uvedenými v tejto výzve a s ponukou úspešného uchádzača. Termín ukončenia diela v zmysle špecifikácie požadovanej stavebnej práce do **12.03.2020 bez možného predĺženia termínu zhotovenia.**

Uchádzač v prípade svojej úspešnosti berie na vedomie, že verejný obstarávateľ je v zmysle ZVO a zák. č. 211/2000 Z. z o slobode informácií povinný zverejňovať informácie, ktoré sa získali za verejné financie.

Uchádzač v prípade svojej úspešnosti musí súhlasiť so zverejnením uzavretej zmluvy a relevantných informácii podľa §117 ZVO.

Tento súhlas úspešný uchádzač ako poskytovateľ musí udeliť v zmluve bez akýchkoľvek výhrad a bez časového obmedzenia.

**Platnosť ponúk: do 31.03.2020**

Dátum vyhotovenia Výzvy: 11.12.2019

Výzvu vypracoval: Ing. Milan Schvarzbacher, ZRŠ pre ekonomické a technické úlohy ...........

Schválil: Ing. Štefan Krištín, riaditeľ školy ...................................................................

**Zoznam príloh:**

Príloha 1 – Návrh uchádzača na plnenie kritérií

Príloha 2 – Špecifikácia stavebnej práce

Príloha 3 – Informácie o subdodávateľoch

Príloha 4 – Zmluva o dielo (Návrh)